stanford-oval/wikipedia huggingface dataset:
เทศบาลเมืองอุตรดิตถ์
ภูมิศาสตร์ > ที่ตั้งและอาณาเขต

เขตเทศบาลเมืองอุตรดิตถ์เป็นพื้นที่ราบริมฝั่งแม่น้ำน่าน มีย่านความเจริญทางเศรษฐกิจของชุมชนอยู่ทางด้านทิศตะวันออกของแม่น้ำน่าน มีสถานีรถไฟผ่านกลางเมืองอุตรดิตถ์
มีพื้นที่ทั้งสิ้น 13.49 ตารางกิโลเมตร (8,431.25 ไร่) โดยมีอาณาเขตติดต่อดังนี้
ทิศเหนือ ติดต่อกับเทศบาลตำบลท่าเสา อำเภอเมืองอุตรดิตถ์ จังหวัดอุตรดิตถ์
ทิศใต้ ติดต่อกับเทศบาลตำบลบ้านเกาะ อำเภอเมืองอุตรดิตถ์ จังหวัดอุตรดิตถ์
ทิศตะวันออก ติดต่อกับเทศบาลตำบลคุ้งตะเภาและองค์การบริหารส่วนตำบลป่าเซ่า อำเภอเมืองอุตรดิตถ์ โดยมีแม่น้ำน่านเป็นเส้นแบ่งเขต
ทิศตะวันตก ติดต่อกับเทศบาลตำบลท่าเสา อำเภอเมืองอุตรดิตถ์ และเทศบาลตำบลทุ่งยั้ง อำเภอลับแล จังหวัดอุตรดิตถ์
ภูมิศาสตร์ > ภูมิอากาศ

| ข้อมูลภูมิอากาศของเทศบาลเมืองอุตรดิตถ์> เดือน | ข้อมูลภูมิอากาศของเทศบาลเมืองอุตรดิตถ์> ม.ค. | ข้อมูลภูมิอากาศของเทศบาลเมืองอุตรดิตถ์> ก.พ. | ข้อมูลภูมิอากาศของเทศบาลเมืองอุตรดิตถ์> มี.ค. | ข้อมูลภูมิอากาศของเทศบาลเมืองอุตรดิตถ์> เม.ย. | ข้อมูลภูมิอากาศของเทศบาลเมืองอุตรดิตถ์> พ.ค. | ข้อมูลภูมิอากาศของเทศบาลเมืองอุตรดิตถ์> มิ.ย. | ข้อมูลภูมิอากาศของเทศบาลเมืองอุตรดิตถ์> ก.ค. | ข้อมูลภูมิอากาศของเทศบาลเมืองอุตรดิตถ์> ส.ค. | ข้อมูลภูมิอากาศของเทศบาลเมืองอุตรดิตถ์> ก.ย. | ข้อมูลภูมิอากาศของเทศบาลเมืองอุตรดิตถ์> ต.ค. | ข้อมูลภูมิอากาศของเทศบาลเมืองอุตรดิตถ์> พ.ย. | ข้อมูลภูมิอากาศของเทศบาลเมืองอุตรดิตถ์> ธ.ค. | ข้อมูลภูมิอากาศของเทศบาลเมืองอุตรดิตถ์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 37.1 (98.8) | 39.2 (102.6) | 41.7 (107.1) | 43.0 (109.4) | 43.3 (109.9) | 39.2 (102.6) | 40.2 (104.4) | 37.9 (100.2) | 37.1 (98.8) | 36.4 (97.5) | 35.9 (96.6) | 36.6 (97.9) | 43.3 (109.9) |
| อุณหภูมิสูงสุดเฉลี่ย °C (°F) | 31.8 (89.2) | 34.5 (94.1) | 36.8 (98.2) | 38.2 (100.8) | 35.8 (96.4) | 33.6 (92.5) | 32.9 (91.2) | 32.5 (90.5) | 32.7 (90.9) | 32.8 (91) | 32.1 (89.8) | 31.1 (88) | 33.73 (92.72) |
| อุณหภูมิเฉลี่ยแต่ละวัน °C (°F) | 23.7 (74.7) | 26.1 (79) | 28.9 (84) | 31.0 (87.8) | 29.9 (85.8) | 28.7 (83.7) | 28.2 (82.8) | 27.9 (82.2) | 27.9 (82.2) | 27.6 (81.7) | 25.9 (78.6) | 23.6 (74.5) | 27.45 (81.41) |
| อุณหภูมิต่ำสุดเฉลี่ย  °C (°F) | 16.3 (61.3) | 18.2 (64.8) | 21.0 (69.8) | 23.7 (74.7) | 24.6 (76.3) | 24.4 (75.9) | 24.1 (75.4) | 23.9 (75) | 23.7 (74.7) | 22.8 (73) | 20.2 (68.4) | 17.0 (62.6) | 21.66 (70.99) |
| อุณหภูมิต่ำสุดที่เคยบันทึก °C (°F) | 5.5 (41.9) | 10.0 (50) | 13.0 (55.4) | 18.5 (65.3) | 20.8 (69.4) | 20.4 (68.7) | 20.3 (68.5) | 20.6 (69.1) | 16.1 (61) | 15.8 (60.4) | 10.2 (50.4) | 7.5 (45.5) | 5.5 (41.9) |
| หยาดน้ำฟ้า มม (นิ้ว) | 8 (0.31) | 10 (0.39) | 23 (0.91) | 72 (2.83) | 225 (8.86) | 196 (7.72) | 194 (7.64) | 260 (10.24) | 282 (11.1) | 134 (5.28) | 24 (0.94) | 4 (0.16) | 1,432 (56.38) |
| วันที่มีหยาดน้ำฟ้าโดยเฉลี่ย (≥ 1.0 mm) | 1 | 1 | 2 | 5 | 12 | 13 | 14 | 17 | 15 | 9 | 2 | 1 | 92 |
แหล่งที่มา: NOAA (1961-1990)
ทัศนียภาพเทศบาลเมืองอุตรดิตถ์ จากโรงแรมฟรายเดย์
สัญลักษณ์

สัญลักษณ์ประจำเทศบาลเมืองอุตรดิตถ์เป็นรูปวิมานพระแท่นศิลาอาสน์รองรับโดยช้างเอราวัณ และบนยอดวิมานมีรัศมีที่ปลายยอด
1. วิมาน พระแท่นศิลาอาสน์ สัญลักษณ์ของเมืองอุตรดิตถ์ เป็นสถานที่ที่เชื่อกันว่า พระพุทธเจ้าเคยสเด็จมาประทับในสมัยพุทธกาล เป็นที่นับถือของพุทธศาสนิกชนในปัจจุบัน
2. ช้างเอราวัณ พลังแห่งความยั่งยืนสถาพร ซึ่งรองรับการดำรงอยู่ของพระแท่นศิลาอาสน์ เปรียบเสมือนความยั่งยืนของศรัทธาสามัคคี ในการปกปักรักษาไว้ซึ่งสิ่งอันเป็นที่เคารพเทิดทูน
3. รัศมีที่ปลายยอด การมีชื่อเสียงขจรขจายไปทุกทิศทุกทางประกาศเกียรติคุณความดี
เขตการปกครอง

เทศบาลเมืองอุตรดิตถ์ มีจำนวนชุมชนทั้งสิ้น 28 ชุมชน แบ่งเขตพื้นที่ชุมชนออกเป็น 3 เขต (โซน)
| ชุมชนในเขตเทศบาลเมืองอุตรดิตถ์> ที่ | ชุมชนในเขตเทศบาลเมืองอุตรดิตถ์> โซนที่ 1 | ชุมชนในเขตเทศบาลเมืองอุตรดิตถ์> โซนที่ 2 | ชุมชนในเขตเทศบาลเมืองอุตรดิตถ์> โซนที่ 3 |
| --- | --- | --- | --- |
| 1 | ธรรมกิจจาภิบาล | หน้าวิทยาลัยครู | เจริญธรรม |
| 2 | ตลาดท่าเสา | คอวัง | บ้านเกาะ |
| 3 | ท่าอิฐบน | เกษมราษฎร์ | เจริญบัณฑิต |
| 4 | ธรรมาธิปไตย | เจริญราษฎร์ | ห้วยไผ่ |
| 5 | ท่าอิฐล่าง | ฤดีเปรม | พาดวารี |
| 6 | ไผ่สีทอง | หนองผา | พัฒนศึกษา |
| 7 | สำราญฤทัย | หลัง รพช. | สมานมิตร |
| 8 | ศิลาอาสน์ตะวันตก | ส่วนราชการ | เจษฎาบดินทร์ |
| 9 | ศิลาอาสน์ตะวันออก | เกาะกลาง | บรมอาสน์ |
| 10 |  |  | หนองบัว |
การศึกษา

| --- | --- |
 โรงเรียนประถม สพฐ. โรงเรียนอนุบาลอุตรดิตถ์ โรงเรียนมัธยม สพฐ. โรงเรียนอุตรดิตถ์  โรงเรียนอุตรดิตถ์ดรุณี โรงเรียนสาธิต โรงเรียนสาธิตมหาวิทยาลัยราชภัฏอุตรดิตถ์ โรงเรียนเอกชน โรงเรียนภราดรนุสรณ์  โรงเรียนหวัวเฉียว  โรงเรียนเปี่ยมเมธีวิทยาคาร  โรงเรียนอนุบาลคริสเตียนอุตรดิตถ์  โรงเรียนเซนต์แมรี่ อุตรดิตถ์ โรงเรียนในสังกัดเทศบาลเมืองอุตรดิตถ์ โรงเรียนเทศบาลท่าอิฐ  โรงเรียนเทศบาลวัดคลองโพธิ์  โรงเรียนเทศบาลวัดเกษมจิตตาราม (อนุบาลศึกษาพัฒนาการ)  โรงเรียนเทศบาลวัดไผ่ล้อม  โรงเรียนเทศบาลวัดท้ายตลาด (กวีธรรมสาร)  โรงเรียนเทศบาลวัดหนองผา   :  ระดับอาชีวศึกษา โรงเรียนอุตรดิตถ์บริรักษ์  วิทยาลัยอาชีวศึกษาอุตรดิตถ์  วิทยาลัยสารพัดช่างอุตรดิตถ์  วิทยาลัยเทคโนโลยีอุตรดิตถ์ ระดับอุดมศึกษา วิทยาลัยพยาบาลบรมราชชนนีอุตรดิตถ์  ศูนย์แพทยศาสตรศึกษาชั้นคลินิก โรงพยาบาลอุตรดิตถ์  (สถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร)   มหาวิทยาลัยรามคำแหง ศูนย์สอบอุตรดิตถ์  มหาวิทยาลัยสุโขทัยธรรมาธิราช ศูนย์บริการการศึกษาจังหวัดอุตรดิตถ์ (โรงเรียนอุตรดิตถ์)  มหาวิทยาลัยราชภัฏอุตรดิตถ์
สาธารณสุข

ในเขตเทศบาลเมืองอุตรดิตถ์มีหน่วยงานบริการด้านสาธารณสุขประกอบด้วย โรงพยาบาลรัฐบาล จำนวน 1 แห่ง คือ โรงพยาบาลอุตรดิตถ์ ศูนย์บริการสาธารณสุข และคลินิก
การคมนาคม

การคมนาคมในเขตเทศบาลเมืองอุตรดิตถ์สามารถเดินทางด้วยทั้งเส้นทางถนน และเส้นทางรถไฟผ่านบริเวณใจกลางตัวเมืองอุตรดิตถ์ ในตัวเมืองเป็นบริเวณที่มีจุดตัดทางหลวงหลายสายที่เชื่อมต่อไปยังอำเภออื่น ๆ และจังหวัดอื่น ๆ ได้แก่ ทางหลวงแผ่นดินหมายเลข 11 ทางหลวงแผ่นดินหมายเลข 102 และ ทางหลวงแผ่นดินหมายเลข 117 การขนส่งทางราง มีสถานีรถไฟภายในเขตเทศบาล 2 แห่ง คือ สถานีรถไฟอุตรดิตถ์ และ สถานีรถไฟศิลาอาสน์ นอกจากนี้ยังมีการขนส่งทางอากาศของบริษัทสายการบินนกแอร์ วันละ 1 เที่ยวบิน จากสนามบินดอนเมืองถึงสนามบินพิษณุโลก และเดินทางจากรถตู้มายังเขตเทศบาล
การคมนาคม > ทางถนน

การเดินทางมายังเมืองอุตรดิตถ์โดยใช้รถยนต์ส่วนบุคคล สามารถจำแนกได้ดังนี้
สายที่ 1 จากกรุงเทพฯใช้ทางหลวงแผ่นดินหมายเลข 1 แล้วแยกเข้าทางหลวงแผ่นดินหมายเลข 32 ผ่านอยุธยา อ่างทอง สิงห์บุรี ชัยนาท เข้านครสวรรค์ แล้วเลี้ยวขวาเข้าสู่ทางหลวงแผ่นดินหมายเลข 117 เข้าพิษณุโลก แล้วเดินทางตามเส้นทางสายทางหลวงแผ่นดินหมายเลข 11 (พิษณุโลก-อุตรดิตถ์) เข้าจังหวัดอุตรดิตถ์ จนถึงเขตเทศบาล
สายที่ 2 จากกรุงเทพฯ ใช้ทางหลวงแผ่นดินหมายเลข 1ผ่านสระบุรี แยกเข้าทางหลวงแผ่นดินหมายเลข 21 ผ่านลพบุรี เพชรบูรณ์ จนถึงอำเภอหล่มเก่า เลี้ยวซ้ายเข้าสู่ทางหลวงแผ่นดินหมายเลข 12 (พิษณุโลก-หล่มสัก) 8 กิโลเมตร แล้วเลี้ยวขวาเข้า ทางหลวงแผ่นดินหมายเลข 11 เข้าจังหวัดอุตรดิตถ์ จนถึงเขตเทศบาล
สายที่ 3 จากกรุงเทพฯ ใช้ทางหลวงแผ่นดินหมายเลข 1จนถึงกำแพงเพชร เลี้ยวเข้าทางหลวงแผ่นดินหมายเลข 101 ผ่านสุโขทัย จนถึงอำเภอศรีสัชนาลัย แล้วแยกขวาเข้าสู่ทางหลวงแผ่นดินหมายเลข 102 เข้าจังหวัดอุตรดิตถ์ จนถึงเขตเทศบาล
สำหรับการเดินทางในเทศบาลเมืองอุตรดิตถ์จะใช้การจราจรโดยรถส่วนบุคคลหรือรถจักรยานยนต์รวมทั้งจักรยาน สำหรับระบบมวลชนจะมีรถจักรยานยนต์รับจ้าง รถสองแถวรอบเมือง รถตุ๊กตุ๊ก รถสามล้อรับจ้าง มีสถานีขนส่งภายในตัวจังหวัดเชื่อมต่ออำเภอต่าง ๆ คือ สถานีขนส่งผู้โดยสารจังหวัดอุตรดิตถ์ รวมทั้งมีรถสองแถว และรถประจำทางในการเดินทางไปยังอำเภออื่น ๆ
| 0 | 1 | 2 |
| --- | --- | --- |
|  ถนนบรมอาสน์ (ทางหลวงแผ่นดินหมายเลข 102)  ถนนพาดวารี  (ทางหลวงแผ่นดินหมายเลข 102)  ถนนศรีชาววัง (ทางหลวงแผ่นดินหมายเลข117)  ถนนอินใจมี (ทางหลวงแผ่นดินหมายเลข 1041)  ถนนย่านศิลาอาสน์ (ทางหลวงแผ่นดินหมายเลข 1045)  ถนนแปดวา  ถนนเจษฎาบดินทร์  ถนนศรีอุตรา  ถนนประตูชัย  ถนนท่าอิฐล่าง  ถนนจิตรเพลิน |  ถนนสำราญรื่น  ถนนตุลาสถิตย์  ถนนศรอัศนีย์  ถนนประชานิมิตร  ถนนหนองบัว  ถนนสมานมิตร  ถนนเจริญบัณฑิต  ถนนเจริญธรรม  ถนนเจริญราษฎร์  ถนนเจริญชาติ  ถนนศรีอุตรานอก |  ถนนราชประสิทธิคุณ  ถนนสุขเกษม  ถนนสุขเกษมใน  ถนนพาดสนามบิน  ถนนฤดีเปรม  ถนนมุขศาลา  ถนนเกษมราษฎร์  ถนนราษฎร์สนาน  ถนนชื่นฤดี  ถนนเพลินฤดี   |
การคมนาคม > ทางราง

การคมนาคมทางรถไฟ ปัจจุบันมีรถไฟสายกรุงเทพ–เชียงใหม่ รถไฟสายกรุงเทพ-เด่นชัย โดยผ่านจังหวัดพระนครศรีอยุธยา–ลพบุรี–นครสวรรค์–พิษณุโลก–อุตรดิตถ์ เปิดการเดินรถเร็ว รถด่วน รถด่วนพิเศษ และรถดีเซลรางปรับอากาศ รวมวันละ 18 ขบวนไป–กลับ รถท้องถิ่นนครสวรรค์–เชียงใหม่ วันละ 2 ขบวนไป–กลับ และรถท้องถิ่นพิษณุโลก-ศิลาอาสน์ วันละ 2 ขบวนไปกลับ มีสถานีรถไฟหลักและเป็นสถานีปลายทางในเมืองอุตรดิตถ์ คือ สถานีรถไฟอุตรดิตถ์ และ สถานีรถไฟศิลาอาสน์
การคมนาคม > ทางอากาศ

เดินทางโดยใช้สายการบินนกแอร์ แบบ Fly'n'Ride กรุงเทพ(ดอนเมือง)-อุตรดิตถ์ วันละ 1 เที่ยวบิน จากสนามบินดอนเมืองถึงสนามบินพิษณุโลก และเดินทางโดยรถตู้ถึงจุดรับส่งผู้โดยสารที่จังหวัดอุตรดิตถ์(โชว์รูมโตโยต้าชัวร์อุตรดิตถ์)
สถานที่ท่องเที่ยว > หลวงพ่อเพชร วัดท่าถนน

บทความหลัก: หลวงพ่อเพ็ชร (วัดท่าถนน)
หลวงพ่อเพชร เป็นพระพุทธรูปสำริดปางมารวิชัยขัดสมาธิเพชร ศิลปะเชียงแสนสิงห์หนึ่ง หน้าตักกว้าง 32 นิ้ว มีพุทธลักษณะงดงามมาก ชาวอุตรดิตถ์นับถือว่า เป็นพระพุทธรูปสำคัญประจำเมืองอุตรดิตถ์ มีงานนมัสการประจำปีในวันกลางเดือนสี่ของทุกปี
สถานที่ท่องเที่ยว > พระบรมราชานุสาวรีย์รัชกาลที่ 5

พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ประดิษฐานอยู่ ณ ลานอเนกประสงค์ริมน่าน ถนนมุขศาลา อำเภอเมืองอุตรดิตถ์ จังหวัดอุตรดิตถ์ พระบรมราชานุสาวรีย์ที่ประชาชนชาวอุตรดิตถ์ได้สร้างขึ้นเพื่อรำลึกถึงการเสด็จ พระราชดำเนินเมืองอุตรดิตถ์ เมื่อปี พ.ศ. 2444 ปัจจุบันลานอเนกประสงค์ได้ใช้ในการจัดกิจกรรม วันปิยมหาราช ประเพณีของจังหวัด และเป็นสถานที่พักผ่อน ออกกำลังกายของประชาชน
สถานที่ท่องเที่ยว > อนุสาวรีย์พระยาพิชัยดาบหัก

บทความหลัก: พระยาพิชัยดาบหัก
อนุสาวรีย์พระยาพิชัยดาบหัก ประดิษฐานอยู่หน้าศาลากลางจังหวัดอุตรดิตถ์ อำเภอเมืองอุตรดิตถ์ สร้างขึ้นเพื่อระลึกถึงเกียรติในเรื่องความ องอาจ กล้าหาญ รักชาติ และเสียสละของท่าน และในบริเวณอนุสาวรีย์ยังมี "พิพิธภัณฑ์ดาบเหล็กน้ำพี้ใหญ่ที่สุดในโลก" และ"พิพิธภัณฑ์พระยาพิชัยดาบหัก" อีกด้วย
สถานที่ท่องเที่ยว > หอวัฒนธรรมจังหวัดอุตรดิตถ์

เดิมตั้งอยู่ที่หาดท่าอิด เป็นของขุนพิเนตรจีนภักดี นายภาษีอากรอุตรดิตถ์ เกิดต้องตาต้องใจเมื่อไปยังพระที่นั่งวิมานเมฆ พระราชวังดุสิต ซึ่งเห็นว่าพระที่นั่งสวยงามจึงจ้างช่างชาวจีน ออกแบบก่อสร้างและเลียนแบบพระที่นั่งวิมานเมฆสร้างจนแล้วเสร็จ แต่ต่อมาเกิดคดีเก็บส่วยไม่ครบจึงถูกฟ้อง เมื่อแพ้คดีความบ้านหลังนี้จึงถูกยึด พระยาวโรดมภักดีศรีอุตรดิตถ์นคร (อั้น หงสนันท์) เห็นว่าเป็นบ้านที่ทรงคุณค่าจึงย้ายมาตั้งอยู่ที่ตั้งปัจจุบันใกล้กับบ้านพักผู้ว่าราชการจังหวัดอุตรดิตถ์ ปัจจุบันอยู่ในความดูแลของมหาวิทยาลัยราชภัฎอุตรดิตถ์ และสำนักงานวัฒนธรรมจังหวัดอุตรดิตถ์ เปิดให้ชมเฉพาะบางเวลา
เอ็มอร พานุสิทธิ์

เอ็มอร พานุสิทธิ์ (เกิด 25 มีนาคม พ.ศ. 2531)  นักกีฬาวอลเลย์บอลหญิงทีมชาติไทย ตำแหน่ง บอลหลัก
เอ็มอร เป็นชาวจังหวัดขอนแก่น จบการศึกษามัธยมต้นจากโรงเรียนหนองเรือวิทยา และ มัธยมปลาย ปริญญาตรี-โท จากคณะบริหารธุรกิจ มหาวิทยาลัยรัตนบัณฑิต (อาร์แบค) เริ่มเล่นวอลเลย์บอลตั้งแต่อายุ 13 ปี ขณะเรียนอยู่ชั้น ม.1 ที่จังหวัดขอนแก่น
สโมสร

ไทย-เดนมาร์ค ขอนแก่นสตาร์ (2008 - ปัจจุบัน)
ผลงาน

แชมป์ Asian Women's Volleyball Championship ครั้งที่15 เวียดนาม 2009
แชมป์ซีเกมส์ ครั้งที่ 24 ไทย ปี 2007
แชมป์ซีเกมส์ ครั้งที่ 23 ฟิลิปปินส์ ปี 2005
แชมป์ซีเกมส์ ครั้งที่ 22 เวียดนาม ปี 2003
แชมป์ซีเกมส์ ครั้งที่ 21 มาเลเซีย ปี 2001
อันดับ 3 ชิงแชมป์เอเชีย 2007 ที่ประเทศไทย (ได้สิทธิ์แข่ง วอลเลย์บอลเวิลด์คัพ 2007 ที่ประเทศญี่ปุ่น และ 2008
แชมป์ปริ๊นเซส คัพ แสงโสมวีเม่น วอลเลย์บอล อินวิเตชั่น ครั้งที่ 13 (พ.ศ. 2549) ที่ประเทศไทย คว้าอันดับ 1 ได้ในรอบ 24 ปี โดยเอาชนะเวียดนามได้ 3 - 0 เซต
อันดับ 10 (จาก 12 ทีม) ในการแข่งขัน วอลเลย์บอลเวิลด์คัพ 2007 ที่ประเทศญี่ปุ่น
อันดับ 3 การแข่งขันวอลเลย์บอลเอเชียนคัพ 2008 ที่จังหวัดนครราชสีมา ประเทศไทย
ผลงาน > เอเชียนเกมส์

2014 :  เหรียญทองแดง
ผลงาน > วอลเลย์บอลชิงแชมป์เอเชีย

2009 :  เหรียญทอง
ผลงาน > เอเชียนคัพ

2008 :  เหรียญทองแดง
2010 :  เหรียญเงิน
ผลงาน > เวิลด์กรังด์ปรีซ์

2002 : อันดับ 8
2003 : อันดับ 10
2004 : อันดับ 10
2005 : อันดับ 12
2006 : อันดับ 10
2007 : ไม่ได้เข้าร่วมการแข่งขัน เนื่องจากติดแข่งขันกีฬามหาวิทยาลัยโลกฤดูร้อน 2007 ณ กรุงเทพมหานคร
2008 : อันดับ 11
2009 : อันดับ 8
ผลงาน > เวิลด์แกรนด์แชมเปียนคัพ

2009 : อันดับ 6
ผลงาน > กีฬามหาวิทยาลัยโลก (UNIVERSIADE)

ครั้งที่ 24 พ.ศ. 2550 ที่กรุงเทพมหานคร ประเทศไทย  : อันดับที่ 4
ครั้งที่ 27 พ.ศ. 2556 ที่เมืองคาซาน    ประเทศรัสเซีย :  เหรียญทองแดง
ผลงาน > การแข่งขัน Woman Senior Asian Volleyball Championship

พ.ศ. 2552 (อันดับ 1)
พ.ศ. 2550 (อันดับ 3)
พ.ศ. 2548 (อันดับ 5)
พ.ศ. 2546 (อันดับ 4)
พ.ศ. 2544 (อันดับ 3)
ผลงาน > การแข่งขัน Woman Senior Asian Volleyball Championship > วอลเลย์บอลไทยแลนด์ลีก

2014-15 :  ลำดับที่ 3 - สโมสรวอลเลย์บอลไอเดีย-ขอนแก่น
2013-14 : ลำดับที่ 4 - สโมสรวอลเลย์บอลไอเดีย-ขอนแก่น
2012-13 :  ชนะเลิศ - สโมสรวอลเลย์บอลไอเดีย-ขอนแก่น
2011-12 : ลำดับที่ 5 - สโมสรวอลเลย์บอลไอเดีย-ขอนแก่น
2010-11 : ลำดับที่ 4 - สโมสรวอลเลย์บอลไอเดีย-ขอนแก่น
ผลงาน > การแข่งขัน Woman Senior Asian Volleyball Championship > วอลเลย์บอลไทยเดนมาร์ค ซุปเปอร์ลีก

2015 :  ลำดับที่ 3 - สโมสรวอลเลย์บอลไอเดีย-ขอนแก่น
2014 : ลำดับที่ 4 - สโมสรวอลเลย์บอลไอเดีย-ขอนแก่น
2013 :  ชนะเลิศ - สโมสรวอลเลย์บอลไอเดีย-ขอนแก่น
2019ไทยเดนมาร์คซูเปอร์ลีก-  เหรียญทองแดงกับ ไทย-เดนมาร์ค ขอนแก่นสตาร์
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
ไทยแลนด์ มาสเตอร์

บทความนี้เกี่ยวกับการแข่งขันสนุกเกอร์ สำหรับการแข่งขันแบดมินตัน ดูที่ ไทยแลนด์ มาสเตอร์ส (แบดมินตัน)
| ข้อมูลทัวร์นาเมนต์ |
| --- | --- |
ที่แข่งขัน: แกรนด์โฮเทล (Grand Hotel)
สถานที่: อำเภอหัวหิน
ประเทศ: ไทย
ก่อตั้งในปี: 2527/2528
องค์กร: สมาคมบิลเลียดและสนุกเกอร์อาชีพโลก
รูปแบบ: รายการไม่สะสมคะแนน
ปีสุดท้าย: 2549
แชมป์คนสุดท้าย:  มาร์โก ฟู
ไทยแลนด์ มาสเตอร์ เป็นการแข่งขันสนุกเกอร์มืออาชีพ โดยมีชื่อเดิมว่า เอเชียน โอเพ่น และ ไทยแลนด์ โอเพ่น เป็นการแข่งขันจัดอันดับโลกที่มีในฤดูกาล 2532/33 จนถึง 2544/45
ผู้ชนะ

| ปี | ชนะเลิศ | รองชนะเลิศ | คะแนนสุดท้าย | ฤดูกาล |
| --- | --- | --- | --- | --- |
ไทยแลนด์ มาสเตอร์ (ไม่จัดอันดับ)
| 2526 |  โทนี มีโอ |  สตีฟ เดวิส | 2–1 | 2526/27 |
| 2527 |  จิมมี ไวต์ |  เทร์รี กริฟฟิทส์ | 4–3 | 2527/28 |
| 2528 |  เดนนิส เทย์เลอร์ |  เทร์รี กริฟฟิทส์ | 4–3 | 2528/29 |
| 2529 |  วัฒนา ภู่โอบอ้อม |  เทร์รี กริฟฟิทส์ | 2–1 | 2529/30 |
เอเชียน โอเพ่น (จัดอันดับ)
| 2532 |  สตีเฟน เฮนดรี |  วัฒนา ภู่โอบอ้อม | 9–6 | 2532/33 |
| 2533 |  สตีเฟน เฮนดรี |  เดนนิส เทย์เลอร์ | 9–3 | 2533/34 |
ไทยแลนด์ มาสเตอร์ (ไม่จัดอันดับ)
| 2534 |  สตีฟ เดวิส |  สตีเฟน เฮนดรี | 6–3 | 2534/35 |
เอเชียน โอเพ่น (จัดอันดับ)
| 2535 |  สตีฟ เดวิส |  แอลัน มักแมนัส | 9–3 | 2534/35 |
| 2536 |  เดฟ แฮโรลด์ |  ดาร์เรน มอร์แกน | 9–3 | 2535/36 |
ไทยแลนด์ โอเพ่น (จัดอันดับ)
| 2537 |  วัฒนา ภู่โอบอ้อม |  สตีฟ เดวิส | 9–7 | 2536/37 |
| 2538 |  วัฒนา ภู่โอบอ้อม |  รอนนี โอซุลลิแวน | 9–6 | 2537/38 |
| 2539 |  แอลัน มักแมนัส |  เคน โดเฮอร์ตี | 9–8 | 2538/39 |
| 2540 |  ปีเตอร์ เอบดอน |  ไนเจล บอนด์ | 9–7 | 2539/40 |
ไทยแลนด์ มาสเตอร์ (จัดอันดับ)
| 2541 |  สตีเฟน เฮนดรี |  จอห์น แพร์รอต | 9–6 | 2540/41 |
| 2542 |  มาร์ก วิลเลียมส์ |  แอลัน มักแมนัส | 9–7 | 2541/42 |
| 2543 |  มาร์ก วิลเลียมส์ |  สตีเฟน เฮนดรี | 9–5 | 2542/43 |
| 2544 |  เคน โดเฮอร์ตี |  สตีเฟน เฮนดรี | 9–3 | 2543/44 |
| 2545 |  มาร์ก วิลเลียมส์ |  สตีเฟน ลี | 9–4 | 2544/45 |
ไทยแลนด์ มาสเตอร์ (ไม่จัดอันดับ)
| 2546 |  นพดล นภจร |  ประพฤติ ชัยธนสกุล | 5–4 | 2545/46 |
| 2549 |  มาร์โก ฟู |  อิศรา กะไชยวงษ์ | 5–3 | 2549/50 |
โทกูงาวะ สึเนนาริ

| โทกูงาวะ สึเนนาริ 徳川恆孝 |
| --- | --- |
ดำรงพระยศ: 18 กุมภาพันธ์ ค.ศ.1963 – 31 ธันวาคม ค.ศ. 2022
ก่อนหน้า: โทกูงาวะ อิเอมาซะ
เกิด:  (1940-02-26) 26 กุมภาพันธ์ ค.ศ. 1940 (84 ปี)
บุตร-ธิดา: อิเอฮิโระ โทกูงาวะ (徳川家広)
บิดา: อิจิโร มัตสึไดระ
มารดา: โทโยโก โทกูงาวะ
โทกูงาวะ สึเนนาริ (ญี่ปุ่น: 徳川恆孝; โรมาจิ: Tokugawa Tsunenari) เป็นผู้นำ ตระกูลโทกูงาวะ สาขาหลักคนที่ 18 เขาเป็นบุตรชายของ อิชิโร มัตสึไดระ และ โทโยโกะ โทกูงาวะ ทวดฝั่งพ่อของเขาคือมัตสึไดระ คาตาโมริ แห่งไอซุ ผู้มีชื่อเสียง และทวดฝั่งแม่ของเขาคือโทกูงาวะ อิเอซาโตะ ฐานะเหลนของชิมาซุ ทาดาโยชิ เจ้าแคว้นคนสุดท้ายของ แคว้นศักดินาซัตสึมะ เขาเป็นพระญาติชั้นที่ 2 กับอดีตจักรพรรดิ สมเด็จพระจักรพรรดิอากิฮิโตะ
สึเนนาริทำงานให้กับบริษัทเดินเรือสมุทร นิปปงยูเซ็ง เป็นเวลาหลายปี ก่อนจะเกษียณในเดือนมิถุนายนปี ค.ศ. 2002 และเป็นประธานของมูลนิธิไม่แสวงหาผลกำไร มูลนิธิโทกูงาวะเมโมเรียล
โจโจ ออฟเฟอร์แมน

| โจโจ ออฟเฟอร์แมน |
| --- | --- |

ชื่อเกิด: Joseann Alexie Offerman
เกิด:  (1994-03-10) 10 มีนาคม ค.ศ. 1994 (30 ปี) Los Angeles, California
บุตร: 2
ครอบครัว: José Offerman (father)
ประวัติมวยปล้ำอาชีพ
ชื่อบนสังเวียน: JoJo
ส่วนสูง: 5 ft 2 in (1.57 m)
มาจาก: Toluca Lake, California
ฝึกหัดโดย: Sara Del Rey Bill DeMott WWE Performance Center Natalya Neidhart
เปิดตัว: June 26, 2013
โจฌอน อเล็กซี ออฟเฟอร์แมน (Joseann Alexie Offerman) เกิด 10 มีนาคม ค.ศ. 1994 เป็นผู้ประกาศบนเวที, ผู้จัดการส่วนตัว, นักมวยปล้ำอาชีพ และนักร้องชาวอเมริกันที่ได้ร่วมงานให้กับWWEภายใต้ชื่อ โจโจ (JoJo) เป็นอดีตผู้ร่วมรายการโทเทิลดีวาส์
ชีวิตส่วนตัว

เธอเป็นลูกสาวของอดีตนักเบสบอลมืออาชีพ José Offerman เธอมีเชื้อสายเม็กซิกันและโดมินิกัน เธอมีความสัมพันธ์กับอดีตนักมวยปล้ำ WWE Bray Wyatt และวันที่ 27 มีนาคม 2019 Offerman ประกาศผ่าน Instagram ว่าพวกเขาคาดหวังว่าจะมีลูก ซึ่งเกิดเมื่อวันที่ 18 พฤษภาคม 2019 นักมวยปล้ำ Braun Strowman เป็นพ่อทูนหัวของเด็ก เมื่อวันที่ 28 พฤษภาคม 2020 ทั้งคู่ให้การต้อนรับลูกคนที่สอง Hyrie Von Rotunda
ผลงานอื่นๆ > โทรทัศน์

| Year | Title | Role | Notes |
| --- | --- | --- | --- |
| 2013, 2015–2018 | Total Divas | Herself | Main cast (season 1)   Guest (season 3–7): 25 episodes |
รายชื่อจานเสียง > เพลง

| Year | Single | Album |
| --- | --- | --- |
| 2013 | "Somebody Call My Momma" | Non album single |
รางวัลและความสำเร็จ

Wrestling Observer Newsletter
Worst Worked Match of the Year (2013) – with Brie Bella, Cameron, Eva Marie, Naomi, Natalya, and Nikki Bella vs. AJ Lee, Aksana, Alicia Fox, Kaitlyn, Rosa Mendes, Summer Rae, and Tamina Snuka at Survivor Series
แหล่งข้อมูลอื่น

JoJo ที่ WWE.com
Joseann Offerman ที่เอกซ์ (ทวิตเตอร์)
Joseann Offerman ที่อินเทอร์เน็ตมูวีเดตาเบส
โทกูงาวะ อิเอซาดะ

| โทะกุงะวะ อิเอะซะดะ   徳川家定 |
| --- | --- |
โทะกุงะวะ อิเอะซะดะ

โชกุนแห่งเอโดะ
ดำรงตำแหน่ง 1853–1858
กษัตริย์: จักรพรรดินินโกะ จักรพรรดิโคเม
ก่อนหน้า: โทะกุงะวะ อิเอะโยะชิ 
ถัดไป: โชกุน:  โทะกุงะวะ อิเอะโมะจิ 
 
ข้อมูลส่วนบุคคล
เกิด: 6 พฤษภาคม ค.ศ. 1824(1824-05-06)
เสียชีวิต: 14 สิงหาคม ค.ศ. 1858(1858-08-14) (34 ปี)
คู่สมรส: ทะกะสึกะสะ อะสึโกะ  อิฉิโจ ฮิเดะโกะ  โคะโนะเอะ ซุมิโกะ หรือ เทนโชอิน

โทะกุงะวะ อิเอะซะดะ (ญี่ปุ่น: 徳川 家定; โรมาจิ: Tokugawa Iesada; 6 พฤษภาคม ค.ศ. 1824 – 14 สิงหาคม ค.ศ. 1858) เป็น โชกุน คนที่ 13 แห่ง ตระกูลโทะกุงะวะ  (ช่วงสมัย: 23 พฤศจิกายน ค.ศ. 1837 ถึง 14 สิงหาคม ค.ศ. 1853) เป็นบุตรชายคนที่สี่ของโชกุนโทะกุงะวะ อิเอะโยะชิ เกิดกับนางฮงจูอิน (Honju-in, 本寿院)
ในสมัยของท่านต้องเผชิญกับภัยอันตรายทั้งจากภายในและนอกประเทศ เช่น ในปีแรกของการดำรงตำแหน่งคือในปี ค.ศ. 1854 ญี่ปุ่นถูกกองทัพเรือสหรัฐเข้าปิดล้อมอ่าวโตเกียวเพื่อบังคับให้เปิดประเทศ และภัยจากในประเทศคือกลุ่มคนบางกลุ่ม ซึ่งนำโดยเหล่า ซามูไร และ ไดเมียว ที่ต้องการโค่นล้ม ตระกูลโทะกุงะวะ
โชกุน โทะกุงะวะ อิเอะซะดะ ถึงแก่อสัญกรรมเมื่อวันที่ 14 สิงหาคม ค.ศ. 1858 ขณะอายุได้เพียง 34 ปีโดยไร้ทายาท แต่ก่อนจะเสียชีวิตโชกุนอิเอะซะดะได้แต่งตั้งให้ โทะกุงะวะ อิเอะโมจิ ผู้เป็นญาติขึ้นเป็นโชกุนคนใหม่สืบต่อไป
| ก่อนหน้า |  | โทกูงาวะ อิเอซาดะ |  | ถัดไป |
| --- | --- | --- | --- | --- |
| โทะกุงะวะ อิเอะโยะชิ |  |   โชกุนแห่งเอะโดะบะคุฟุ  (ค.ศ. 1853 – 1858) |  | โทะกุงะวะ อิเอะโมะจิ |
| ด ค กโชกุนสมัยเอโดะ |
| --- | --- |
 อิเอยาซุ  ฮิเดตาดะ  อิเอมิตสึ  อิเอ็ตสึนะ  สึนาโยชิ  อิเอโนบุ  อิเอ็ตสึงุ  โยชิมูเนะ  อิเอชิเงะ  อิเอฮารุ  อิเอนาริ  อิเอโยชิ  อิเอซาดะ  อิเอโมจิ  โยชิโนบุ
ไก่ดำภูพาน

ไก่ดำภูพาน เป็นสายพันธุ์หนึ่งของไก่ดำ ปรับปรุงพันธ์จากไก่ดำจากประเทศจีน และจดสิทธิบัตรที่กรมทรัพย์สินทางปัญญา และขึ้นทะเบียนพันธุ์สัตว์กับกรมปศุสัตว์  โดย  นายสัตวแพทย์วิศุทธิ์ เอื้อกิ่งเพชร หัวหน้างานศึกษาและพัฒนาด้านปศุสัตว์ ศูนย์ศึกษาพัฒนาภูพาน อันเนื่องมาจากพระราชดำริ ที่บ้านนานกเค้า ต.ห้วยยาง อ.เมือง จ.สกลนคร
ไก่ดำภูพาน เป็นสัตว์เศรษฐกิจ ที่มีความต้องการในตลาดประเทศจีน ที่มีความเชื่อในสรรพคุณยาของไก่ดำ ซึ่งมีองค์ประกอบ ขนดำ หนังดำ เล็บดำ เนื้อเทาดำ และกระดูกก็สีเทาดำ
ไก่ดำ

ไก่ดำ คือไก่พื้นเมืองที่มีต้นกำเนิดมาจากมองโกเลียส่วนนอก มีรูปร่างสวยงาม มีลักษณะแบบเดียวกับไก่ทั่วไปทุกอย่างเพียงแต่ว่ามีสีดำทั่วทั้งตัวเท่านั้น   นั้นคือ หนังสีดำ เนื้อสีดำ กระดูกสีดำ และก็เครื่องในสีดำ ไก่ดำที่เลี้ยงในเมืองไทยเป็นไก่ดำเลือดผสมเนื่องจากเลี้ยงมานานจึงทำให้ผสมข้ามสายพันธุ์มาเรื่อย ๆ จึงทำให้มีไก่ดำที่มีความหลากหลายทางสายพันธุ์อยู่เรื่อย ๆ แต่ลักษณะไก่ดำพันธุ์แท้นั้นจะต้องมีเนื้อสีดำ หนังสีดำ โดยเฉพาะทั้งแปดอย่างนั้นคือ  ปาก ลิ้น หน้า หงอน เล็บ แข้ง ขา และกระดูกนั้นจะต้องดำสนิท  แต่ว่าไก่ดำนั้นขนไม่มีความจำเป็นต้องมีสีดำเพียงอย่างเดียวด้วยก็ได้
ไทยเมล์

| --- | --- |

นักพัฒนา: เอ.อาร์. อินฟอร์เมชัน แอนด์ พับลิเคชัน
ภาษา: ภาษาไทย, ภาษาอังกฤษ
ประเภท: อีเมล เว็บเมล
เว็บไซต์: http://www.thaimail.com
ไทยเมล (อังกฤษ: Thaimail)  เป็นบริการจดหมายอิเล็กทรอนิกส์แบบบอกรับสมาชิกโดยไม่เสียค่าใช้จ่าย (Free e-mail)  รายแรกของประเทศไทย ก่อตั้งขึ้นในวันที่ 15 เมษายน พ.ศ. 2540 โดยบริษัท เอ.อาร์. อินฟอร์เมชัน แอนด์ พับลิเคชัน จำกัด (ชื่อย่อ: ARiP;  เออาร์ไอพี)  ปัจจุบันปิดให้บริการแล้ว
ประวัติ

ไทยเมลก่อตั้งโดยเออาร์ไอพี ด้วยวัตถุประสงค์ เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่ โดยไม่รอให้รัฐอุปถัมภ์ จึงเริ่มดำเนินการในวันที่ 15 เมษายน พ.ศ. 2540 ซึ่งในช่วงนั้น ประเทศไทยมีผู้ใช้อินเทอร์เน็ต อยู่เพียงไม่กี่หมื่นรายเท่านั้น ไทยเมล์หยุดให้บริการในวันที่ 1 กันยายน พ.ศ. 2557
แหล่งข้อมูลอื่น

เว็บไซต์ไทยเมล์อย่างเป็นทางการ เก็บถาวร 2007-08-28 ที่ เวย์แบ็กแมชชีน
โคฟุ

โคฟุ (ญี่ปุ่น: 甲府市; โรมาจิ: Kōfu-shi) เป็นเมืองหลวงของจังหวัดยามานาชิ ประเทศญี่ปุ่น มีขนาดพื้นที่ทั้งสิ้น 212.47 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2023 ทั้งสิ้น 188,053 คน
ในอดีตโคฟุเคยเป็นศูนย์กลางการปกครอง เศรษฐกิจ และวัฒนธรรมของแคว้นไค ในยุคเซ็งโงกุ สมัยของไดเมียวทาเกดะ ชิงเง็ง ได้ใช้โคฟุเป็นศูนย์กลางอำนาจที่สำคัญ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kofu, Yamanashi
เว็บไซต์ทางการ
| ด ค ก จังหวัดยามานาชิ |
| --- | --- | --- |
โคฟุ (เมืองหลวง)
| นครศูนย์กลาง |  โคฟุ  |  |
| นคร |  ชูโอ  ฟูเอฟูกิ  ฟูจิโยชิดะ  โฮกูโตะ  คาอิ  โคชู  มินามิแอลป์  นิราซากิ  โอสึกิ  สึรุ  อูเอโนะฮาระ  ยามานาชิ  |  |
| เมืองและหมู่บ้าน แบ่งตามอำเภอ |  อำเภอคิตะสึรุ โคซูเงะ  ทาบายามะ  อำเภอมินามิโกมะ ฮายากาวะ  ฟูจิกาวะ  มิโนบุ  นัมบุ  อำเภอมินามิสึรุ โดชิ  ฟูจิกาวางูจิโกะ  นารูซาวะ  นิชิกัตสึระ  โอชิโนะ  ยามานากาโกะ  อำเภอนากาโกมะ โชวะ  อำเภอนิชิยัตสึชิโระ อิจิกาวามิซาโตะ  |  |
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii